SK Úradný vestník Európskej únie C 183/4

Informácie členských štátov o štátnej pomoci poskytnutej v súlade s nariadením Komisie (ES) č. 68/2001 z 12. januára 2001 o uplatňovaní článkov 87 a 88 Zmluvy o ES na pomoc vzdelávaniu

(2005/C 183/04)

(Text s významom pre EHP)

Číslo pomoci: XT/07/2001

Členský štát: Španielsko

Názov programu pomoci: Pomoc na vzdelávanie pracovníkov lodiarskeho priemyslu

Právny základ: Resolución CN.4.02. F.S.E., de fecha 9 de mayo de 2001, de la Dirección General de Política Tecnológica del Ministerio de Ciencia y Tecnología y Circular de la Gerencia del Sector Naval de fecha 30 de mayo de 2001.

Ročné výdavky plánované v rámci programu:

2001: 19 000 000 EUR

2002: 19 000 000 EUR

2003: 19 000 000 EUR

2004: 19 000 000 EUR

2005: 19 000 000 EUR

2006: 19 000 000 EUR

Maximálna intenzita pomoci:

1. Pred poskytnutím pomoci pre jednotlivé projekty sa zhodnotí druh príslušného vzdelávania a na základe toho sa stanoví uplatniteľný strop pomoci, ako je uvedené ďalej.

2. V prípade všeobecného vzdelávania neprekročí intenzita pomoci 50 % pre veľké podniky a 70 % pre malé a stredné podniky. Intenzita pomoci sa zvýši o 5 percentuálnych bodov pri podnikoch umiestnených v regiónoch, ktoré sú oprávnené na regionálnu pomoc podľa článku 87 ods. 3 písm. c) zmluvy a o 10 percentuálnych bodov pri podnikoch umiestnených v regiónoch oprávnených na regionálnu pomoc podľa článku 87 ods. 3 písm. a) zmluvy.

3. V prípade špecifického vzdelávania neprekročí intenzita pomoci 25 % pre veľké podniky a 35 % pre malé a stredné podniky. Intenzita pomoci sa zvýši o 5 percentuálnych bodov pri podnikoch umiestnených v regiónoch, ktoré sú oprávnené na regionálnu pomoc podľa článku 87 ods. 3 písm. c) zmluvy a o 10 percentuálnych bodov pri podnikoch umiestnených v regiónoch oprávnených na regionálnu pomoc podľa článku 87 ods. 3 písm. a) zmluvy.

4. V prípade, ak projekt pomoci zahŕňa prvky všeobecného i špecifického vzdelávania, ktoré za účelom výpočtu intenzity pomoci nemožno oddeliť, alebo ak pri projekte nemožno určiť, či má povahu všeobecného alebo špecifického vzdelávania, uplatňuje sa intenzita pomoci pre špecifické vzdelávanie.

5. Oprávnené náklady na projekt vzdelávacej pomoci sú tieto: a) personálne náklady na vyučujúci personál, b) cestovné náklady vyučujúceho personálu a účastníkov vzdelávania, c) iné bežné náklady, napr. materiál a pomocný materiál. d) odpisy nástrojov a zariadení v pomere k ich výhradnému využívaniu na príslušný projekt vzdelávania, e) náklady na poradenské a konzultačné služby súvisiace s projektom vzdelávania, f) personálne náklady účastníkov projektu vzdelávania, až do výšky ostatných oprávnených nákladov uvedených v písmenách a) až e). Do úvahy sa môžu vziať iba hodiny, počas ktorých sa účastníci skutočne zúčastňujú na vzdelávaní, po odpočítaní produktívnych hodín alebo rovnocenných hodín.

Dátum implementácie:

Trvanie programu:

Účel pomoci: Všeobecné vzdelávanie

Špecifické vzdelávanie

Príslušné odvetvie: Lodné staviteľstvo a iné príbuzné priemyselné odvetvia odvetvia

Názov a adresa orgánu poskytujúceho pomoc:

Gerencia del sector naval Ministerio de Ciencia y Tecnología Po de la Castellana, 143 – 10o E-28046 – Madrid

Číslo pomoci: XT/12/2002

Členský štát: Talianska republika

Región: Veneto (Benátsko)

Názov programu pomoci: Operačný program Európskeho sociálneho fondu, cieľ 3, opatrenie D1, Rozvoj celoživotného vzdelávania, pružnosť trhu práce a konkurencieschopnosť verejných a súkromných podnikov s dôrazom na malé a stredné podniky.

Právny základ: DGR n. 4011 del 31 dicembre 2001

Ročné výdavky plánované v rámci programu pomoci: Činnosť sa uskutoční v období od roku 2002 do roku 2003 v celkovej výške 36 300 000 eur, okrem vlastných finančných prostriedkov.

Maximálna intenzita pomoci: V súlade s článkom 4 nariadenia (ES) č. 68/2001 z 12. januára 2001.

Dátum implementácie:

Trvanie programu pomoci: do 31. decembra 2003

Účel pomoci: Pomoc je zameraná na všeobecnú alebo konkrétnu realizáciu opatrení spojených s celoživotným vzdelávaním. Jej cieľom je podporiť zmeny vo svete práce súvisiace so zmenami v pracovných metódach zavádzaním počítačových výrobných systémov, globalizáciou trhov a požiadavkou väčšej operačnej pružnosti. Účelom opatrení je rozvíjať kvalitatívny a kvantitatívny prístup ľudských zdrojov k miestnej hospodárskej štruktúre.

Príslušný(-é) hospodársky(-e) sektor(-y): Všetky výrobné sektory.

Názov a adresa orgánu poskytujúceho pomoc:

Regione Veneto Segreteria regionale alla Formazione e Lavoro Via Allegri, 29 I-30173 Mestre Venezia

Číslo pomoci: XT 18/02

Členský štát: Spojené kráľovstvo

Región: Severovýchodné Anglicko

Názov schémy pomoci alebo názov spoločnosti prijímajúcej individuálnu pomoc: Podpora vzdelávania pre Atmel, North Tyneside

Právny základ: Department for Education and Skills, Inward Investment Fund, approved by HMT.

The Department for Education and Skills is the sponsor department. The DfES and the Secretary of State's authority is via the Education and Training Act 1973; and the Industrial Development Act 1982 (Sections 8, 11 and 12).

Regional Development Agencies (RDAs) have delegated authority functions via Section 6 of the Regional Development Agencies Act 1998.

Plánované ročné výdavky podľa schémy alebo celková suma individuálnej pomoci poskytnutá spoločnosti: Čiastka nepresahujúca 1 milión EUR (približne 620 000 GBP) bude poskytnutá spoločnosti v priebehu 3 rokov nasledovne:

1. rok: 178 000 GBP

2. rok: 254 000 GBP

3. rok: 201 000 GBP

Poznámka: Navrhované výšky pomoci sa ku koncu každého rozpočtového roka prepočítajú, aby sa zaistilo, že čiastky nepresiahnu maximálnu výšku pomoci 1 milión EUR.

Maximálna intenzita pomoci: Atmel sídli v North Tyneside, podporovanej oblasti, ktorá dostáva regionálnu pomoc – článok 87 ods. 3 úroveň 2. Ide o veľkú spoločnosť, ktorá dostáva regionálnu výberovú pomoc v celkovej výške 27,8 mil. GBP (približne 47 mil. EUR). Oprávnené náklady na túto pomoc vzdelávaniu sa neprekrývajú so žiadnymi nákladmi hradenými z balíka regionálnej výberovej pomoci, ktorú Atmel dostáva. Navrhovaný balík podpory v celkovej výške nie viac než 1 milión EUR predstavuje približne 27,6 % nákladov na vzdelávanie v rámci celého projektu. Financovanie pomôže zabezpečiť školenia o prenosných zručnostiach – približne 14 % sa bude týkať všeobecného vzdelávania a 14 % špecifického vzdelávania, teda nebudú presahovať povolené intenzity 55 % a 30 % v uvedenom poradí, v zmysle pravidiel štátnej pomoci. Podporí osobný rozvoj pracovníkov a zvýši ich zamestnateľnosť.

Dátum realizácie:

Trvanie schémy alebo poskytnutej individuálnej pomoci: Do 31. decembra 2004

Cieľ pomoci: Podporiť prípravu a zabezpečenie nasledujúcich druhov vzdelávania:

Všeobecné:

Interné vzdelávanie

Bezpečnostné školenie pre operátorov/technikov o:

— posudzovaní rizika

— požiarnych predpisoch

— zaobchádzaní s chemikáliami

— ochrane životného prostredia

— ručnej manipulácii

Školenie o všeobecnej bezpečnosti

Školenie pre technikov/inžinierov o

— vyspelejších bezpečnostných technikách (ako hasiace prístroje, dýchacie prístroje, kontrola zdraviu nebezpečných látok, laser, arzén, nebezpečenstvo radiácie a na získanie kvalifikácie pracovníkov laserovej/radiačnej bezpečnosti.

Podpora vzdelávania/rozvoja

Poskytnutie príležitosti, aby zamestnanci získali národnú odbornú kvalifikáciu (NVQ), štandardný národný certifikát (ONC), vysvedčenie o príprave na vysokú školu (HNC) a tituly na úrovni vysokoškolského diplomu.

IT – školenie pre užívateľov

Zabezpečenie základných, stredne pokročilých a pokročilých počítačových schopností pre všetkých zamestnancov vrátane špeciálnych technických balíkov

IT – technické

Školenie o špecifických podporných IT systémoch a serveroch

Všeobecné školenie

Zabezpečenie zručností v oblasti elektriky, mechaniky, pneumatiky, vákua, rádiofrekvencie, atď.

Výrobné inžinierstvo

Školenie o všetkých výrobných nástrojoch pre operátorov, technikov a inžinierov

Inžinierstvo technického vybavenia

Zabezpečenie školenia certifikovania a údržby v oblastiach ako inštalácia plynu (Corgi) zváračská kontrola, vidlicové zdvižné zariadenia, vysokonapäťové obvody, silnoprúdové vedenie, požiarne systémy.

Kvalita

Školenie a certifikáty vo všetkých aspektoch ISO9000, 14001 a HS18001

Náklady: študenti učňovských/vysokých škôl

Mzdy počas obdobia školenia podľa obratu a rastu

Kapitál

Atmel a RRA potvrdili, že tento kapitál bude použitý výhradne na účely vzdelávania počas celého jeho trvania.

Špecifické:

Poradenstvo a podpora

Cestovné/ubytovanie

Mzdy počas obdobia školenia podľa obratu a rastu

Príslušné hospodárske odvetvie (odvetvia): Výroba IT

Poznámky (Továreň na výrobu polovodičov)

Financovanie pôjde len na podporu určených aktivít. Nebude podporovať aktivity financované v rámci akejkoľvek inej schémy štátnej pomoci. Žiadne iné odvetvia sa v tejto ponuke nemusia brať do úvahy.

IT a priemysel výroby polovodičov sú hlavným rastúcim odvetvím v severovýchodnom Anglicku a kľúčovým prvkom jeho ekonomickej stratégie

Časti všeobecného školenia z tohto balíka zaistia, že príjemcovia programov vzdelávania nadobudnú technologické zručnosti, ktoré im umožnia získať zamestnanie v množstve iných odvetví vrátane elektroniky, elektrického inžinierstva, informačných a komunikačných technológií, softvéru a systémového inžinierstva. Navyše, všeobecné zručnosti, ktoré nadobudnú, požadujú aj iní zamestnávatelia súkromného a verejného sektora.

Poskytnutie a prijatie finančných prostriedkov sa bude riadiť na základe zmluvy, ktorá bude podpísaná medzi spoločnosťou a Regionálnou rozvojovou agentúrou (RRA). Platby budú realizované na základe obdržania dokumentácie, ktorú bude RRA porovnávať s cieľmi stanovenými v zmluve.

Názov a adresa orgánu poskytujúceho pomoc:

Regional Policy Division Department for Education and Skills (DfES) Level 11, Moorfoot SHEFFIELD, S1 4PQ United Kingdom Kontakt: Madeleine Gadsby

Číslo pomoci: XT34/03

Členský štát: Spojené kráľovstvo

Región: Severozápadné Anglicko

Názov programu pomoci alebo názov spoločnosti prijímajúcej individuálnu pomoc: Centre of Vocational Excellence Programme (BAE Systems)

Právny základ: Learning and Skills Act 2000.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Spoločnosti bude počas troch rokov poskytnutá pomoc neprevyšujúca 1 mil. EUR (približne 624 000 GBP) takto:

1. rok: 300 000 GBP

2. rok: 150 000 GBP

3. rok: 100 000 GBP

Spolu: 550 000 GBP

Maximálna intenzita pomoci: BAE Systems je veľká spoločnosť so sídlom v Prestone.

Maximálna intenzita pomoci neprevýši 60 % oprávnených nákladov na všeobecné vzdelávanie (50 % povolených pre veľké podniky plus 10 % pre znevýhodnených pracovníkov, ako sú definovaní v článku 2 písm. g) nariadenia). Uplatnia sa rozličné maximálne intenzity pomoci v závislosti od toho, či sú príjemcovia pomoci v skutočnosti naozaj znevýhodnenými pracovníkmi alebo nie.

Dátum implementácie:

Trvanie programu alebo individuálnej pomoci: Do 31. júla 2006

Účel pomoci: Sektor letectva a kozmonautiky má nedostatok pracovných síl so zručnosťami potrebnými pre získanie zamestnania v tomto technicky vyspelom odvetví. Tento nedostatok predstavuje významnú prekážku ekonomického rastu v Anglicku, najmä v severozápadnom Anglicku.

Všeobecné vzdelávanie

Účelom tejto pomoci je zvýšiť počet pracovných síl na regionálnej a národnej úrovni, ktoré by mali vysokokvalitné schopnosti použiteľné aj inde a ktoré sú potrebné na splnenie požiadaviek daného odvetvia. Dá sa to dosiahnuť dvoma spôsobmi: Po prvé, zvýšením počtu mladých ľudí prichádzajúcich do odvetvia prostredníctvom moderného učňovského vzdelávania a zlepšovaním zručností a schopnosti tých, ktorí už v danom odvetví pracujú. Moderné učňovské vzdelávanie v strojárenstve poskytuje viac príležitosti mladým ľuďom na trhu práce a je najlepšou prípravou na dosiahnutie odbornej kvalifikácie a dobrého technického postavenia v odvetví letectva a kozmonautiky. Taktiež zabezpečujú, kde to prichádza do úvahy, potrebný pokrok k vyššiemu vzdelávaniu alebo k práci na vyššej úrovni. Po druhé, zvýšením počtu terajších zamestnancov v spoločnostiach leteckého inžinierstva v severozápadnom regióne, ktorí si zlepšujú svoje terajšie odborné zručnosti. Toto sa dá dosiahnuť rozšírením kapacity vzdelávania BAE zameranej na zlepšovanie zručností terajších zamestnancov. Výsledkom poskytnutého vzdelávania bude národne uznávaná odborná kvalifikácia, ktorá zvýši produktivitu a taktiež významne zlepší zamestnanteľnosť jednotlivcov v celej škole pracovných pozícií v sektore strojárenstva.

Individuálna pomoc sa udeľuje spoločnosti BAE Sytsems, ktorá sa zaoberá leteckým a kozmickým inžinierstvom a kozmonautikou. Prvky všeobecného vzdelávania v rámci tohto balíčka opatrení zabezpečia, že účastníci vzdelávacích programov získajú technické zručnosti, ktoré im umožnia získať zamestnanie v odvetví leteckého inžinierstva a kozmonautiky, vrátane elektronicky, elektroinžinierstva a strojárenstva.

Príslušný(-é) sektor(-y) hospodárstva: Letecké inžinierstvo

Názov a adresa orgánu poskytujúceho pomoc:

Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Kontaktná osoba: Keith McMaster

Ďalšie informácie: Túto pomoc schválil odbor vzdelávania a odborných zručností (Department for Education and Skills). Rada pre vzdelávanie a odborné zručnosti je zodpovedná za uzatvorenie zmlúv so spoločnosťou a za monitorovanie dosiahnutého pokroku v súlade s pravidlami o štátnej pomoci. Rada pre vzdelávanie a odborné zručnosti delegovala orgán na základe zákona Learning and Skills Act z roku 2000.

Číslo pomoci: XT44/03

Členský štát: Grécko

Región: Celá krajina

Názov programu pomoci alebo názov spoločnosti prijímajúcej pomoc: Ďalšie vzdelávanie ľudských zdrojov v oblasti výskumu a technológií

Právny základ: N. 1514/85, N.1733/87, 2741/99 a N.2919/01

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné výdavky v eurách:

2003:

2004:

2005:

Maximálna intenzita pomoci: Malé a stredné podniky dostávajú dotácie vo výške 45 % a veľké podniky 35 % zo svojho príspevku do celkového rozpočtu

Dátum implementácie: Október 2002

Trvanie programu alebo individuálnej pomoci: Do decembra 2006

Účel pomoci: Účelom je vytvoriť vedecké siete v oblasti vysokovyvinutých technológií, ktoré sú pre krajinu z vedeckého hľadiska prioritou, vzdelávať výskumníkov, postgraduálnych študentov a absolventov v určitých špecializáciách a zvyšovať kvalifikáciu zamestnancov v podnikoch s cieľom prispôsobiť sa novým požiadavkám a zvýšiť konkurencieschopnosť výrobných jednotiek.

Príslušný (-é) sektor (-y) hospodárstva:

Zdravie, biomedicína, diagnostické a terapeutické postupy

Biotechnológia/biotika

Kultúra/cestovný ruch/šport

Životné prostredie morí

Doprava a námorná doprava

Životné prostredie a udržateľný rozvoj

Vodné zdroje

Prírodné katastrofy a lesné požiare

Obnoviteľné zdroje energie a šetrenie energiou

Recyklácia odpadov

Informatika/Telekomunikácie

Potraviny a poľnohospodárska výroba

Akvakultúra

Zvyšovanie povedomia verejnosti o nových technológiách

Nové postupy organizovania a riadenia podnikov, spoločenských organizácií a verejných orgánov

Názov a adresa orgánu poskytujúceho pomoc:

Ministerstvo rozvoja Generálny sekretariát pre výskum a technológie Mesogeion 14-18 Atény 11510

Číslo pomoci: XT45/03

Členský štát: Holandsko

Región: Provincia Flevoland

Názov podniku prijímajúceho: Farm Dairy Holding B.V.

Právny základ (Rechtsgrond): Subsidieverordening ESF doelstelling 1

Predpokladaná celková čiastka individuálnej pomoci poskytnutej podniku: 141 349 eurFarm Daily Holding B.V. uhrádza spolufinancovanie.

Maximálna intenzita pomoci: 50 %

Dátum implementácie:

Trvanie udelenej individuálnej pomoci:

Cieľ pomoci: Všeobecné vzdelávanie na primeranú úroveň, ktoré prispeje k posilneniu pozície zamestnancov na externom trhu práce.

Príslušné odvetvie hospodárstva: Poľnohospodárstvo

Názov a adresa orgánu poskytujúceho pomoc:

Provincie Flevoland Postbus 55 8200 AB Lelystad

Ďalšie informácie: Farm Dairy zamestnáva veľa zamestnancov s nižším vzdelaním. V dôsledku nedostatku zamestnancov s dostatočným vzdelaním podnik trpí rozsiahle škody. Projekt „cesta vzdelávania Farm Dairy“ má za cieľ vyškoliť zamestnancov s nedostatočným vzdelaním na primeranú úroveň. Súčasne prispieva k posilneniu pozície zamestnancov na externom trhu práce. Na projekte sa zúčastňuje 68 zamestnancov. Projekt pozostáva z desiatich častí. Tieto sú rôzne, od vzdelávacieho programu „kvalita a hygiena“ až po „vzdelávanie v oblasti vysokozdvižných vozíkov“. Počet účastníkov v jednotlivých častiach je rôzny. 26 zamestnancov patrí do kategórie menšín.

Číslo pomoci: XT46/03

Členský štát: Spojené kráľovstvo

Región: Yorkshire a Humber a juhovýchod

Názov programu pomoci alebo názov spoločnosti, ktorá prijíma individuálnu pomoc: Centre of Vocational Excellence Programme (British Gas)

Právny základ: The Learning and Skills Act 2000.

Ročné výdavky plánované v rámci programu alebo celková výška individuálnej pomoci poskytnutej spoločnosti: Nepresiahnu EUR 1 milión (približne GBP 624 000), spoločnosti budú poskytované počas 3 rokov nasledovne:

Rok 1: 300 000 GBP

Rok 2: 100 000 GBP

Rok 3: 100 000 GBP

Spolu: 500 000 GBP

Maximálna intenzita pomoci: British Gas je veľká spoločnosť s hlavnými sídlami v Leedse a Basingstoku.

Maximálna intenzita pomoci neprekročí 60 % oprávnených nákladov na všeobecné vzdelávanie (50 % povolených pre veľké podniky plus 10 % pre telesne postihnutých pracovníkov, ako je definované v článku 2(g) nariadenia).

Dátum implementácie:

Trvanie programu alebo poskytnutia individuálnej pomoci: do 31. decembra 2006

Účel pomoci: Sektor plynárenských inštalácií a údržby má nedostatok pracovnej sily so zručnosťami, ktoré sú požadované na zamestnanie v priemyselnom odvetví najmodernejšej techniky (nedávny výskum ukázal, že priemysel potrebuje ďalších 30 000 plynárenských inštalatérov). Ide o významnú bariéru pre hospodársky rast v Anglicku.

Účel tejto pomoci je dvojaký.

Všeobecné vzdelávanie

Zvýšiť stav regionálnej a národnej pracovnej sily s mimoriadnymi prenosnými zručnosťami potrebnými na splnenie potrieb priemyslu. To sa dosiahne dvoma spôsobmi. Po prvé, zvyšovaním počtu mladých ľudí, ktorí vstupujú do priemyslu prostredníctvom moderného učňovského vzdelávania a zlepšovaním zručností tých, ktorí už pracujú v danom priemysle. Moderné učňovské vzdelávanie v oblasti plynárenských inštalácií a údržby poskytne viac príležitostí pre mladých ľudí, aby sa dostali na trh práce, a najlepšiu možnú prípravu na dosiahnutie zručnosti a/alebo technického statusu v priemysle plynárenských inštalácií a údržby. Kde je to vhodné tiež poskytuje pozitívny prechod k vyššiemu vzdelávaniu alebo práci na vyššej úrovni. Po druhé, väčším zvyšovaním počtu existujúcich zamestnancov v spoločnostiach plynárenských inštalácií a údržby v regiónoch Yorkshire a Humber, na juhovýchode a v Anglicku, ktorí si zlepšia svoje existujúce odborné zručnosti. To sa dosiahne expanziou vzdelávacej kapacity spoločnosti British Gas na zvyšovanie zručností jej existujúcich zamestnancov a otvorenie jeho poskytovania pre iné spoločnosti. Mimoriadny dôraz sa bude klásť na malé a stredné podniky. Poskytované odborné vzdelávanie umožní získať vnútroštátne uznávané odborné kvalifikácie, ktoré podporia produktivitu a tiež výrazne zlepšia zamestnateľnosť jednotlivcov v celom rade profesií v sektore plynárenských inštalácií a údržby.

Po druhé, maximalizovať vnútroštátne uznávané odborné znalosti spoločnosti British Gas spoločným využívaním osvedčených postupov s ostatnými poskytovateľmi odborného vzdelávania, aby sa zvýšil objem a kvalita odborného vzdelávania vo všeobecnosti v priemyselnom odvetví, a aby sa spoločnosti British Gas pomohlo ju presadiť v danom priemyselnom odvetví ako vzor na to, aby sa poporoval rozvoj investícií ostatných spoločnosti do ich pracovnej sily. Rada pre vzdelávanie a zručnosti, financujúci orgán pre vzdelávanie a odbornú prípravu osôb starších ako 16 rokov v Anglicku, bude aktívne riadiť spoločné využívanie osvedčených postupov. Osvedčené postupy sa dajú najlepšie spoločne využívať napríklad ak ostatní poskytovatelia odborného vzdelávania navštívia spoločnosť British Gas alebo zamestnanci spoločnosti British Gas pomôžu pri regionálnych/národných sieťových akciách.

Individuálna pomoc sa poskytuje spoločnosti British Gas, spoločnosti, ktorá sa zaoberá plynárenskými inštaláciami a údržbou. Prvky všeobecného vzdelávania tohto balíčka zabezpečia, že príjemcovia školiacich programov získajú technické zručnosti, ktoré im umožnia získať zamestnanie v priemysle plynárenských inštalácií a údržby a v celom rade iných priemyselných odvetví vrátane inštalatérstva, chladiarenstva a inžinierskych činností.

Zdieľanie odborných znalostí spoločnosti British Gas s inými spoločnosťami a poskytovateľmi odborného vzdelávania bude znamenať, že ostatné spoločnosti v priemysle plynárenských inštalácií a údržby ako aj v celom rade iných priemyselných odvetví bude môcť zlepšiť kvalitu poskytovania odborného vzdelávania a tak zlepšiť perspektívy zamestnania a kariéry novo prichádzajúcich na trh práce a tých, ktorí už pracujú.

Dotknuté hospodárske sektory: Plynárenská inštalácia a údržba

Názov a adresa orgánu poskytujúceho pomoc:

Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Kontakt: Sue Read

Iné informácie: Túto pomoc schválilo oddelenie pre vzdelávanie a zručnosti (Department for Education and Skills.) Rada pre vzdelávanie a zručnosti (The Learning and Skills Council) je zodpovedná za uzatvorenie zmluvy so spoločnosťou, pokrok v monitorovaní v súlade s pravidlami štátnej pomoci. Rada pre vzdelávanie a zručnosti delegovala právomoc prostredníctvom zákona o vzdelávaní a zručnostiach z roku 2000 (The Learning and Skills Act 2000).

Číslo pomoci: XT 48/03

Členský štát: Nemecko

Región: Sasko-Anhaltsko

Názov programu pomoci: Špeciálny program na budovanie informačnej spoločnosti v Sasku-Anhaltsku

Právny základ: Landeshaushaltsordnung (LHO) vom 30.4.1991 (GVBl. LSA S. 45), insbesondere die Verwaltungsvorschriften zu § 44 LHO des Landes Sachsen-Anhalt in der aktuellen Fassung;

Verordnung (EG) Nr. 68/2001 der Kommission vom 12.1.2001 über die Anwendung der Artikel 87 und 88 EG-Vertrag auf Ausbildungsbeihilfen (ABl. L 10 vom 13.1.2001, S. 20)

Ročné výdavky plánované v rámci programu pomoci: Cca. 800 000 EUR

Maximálna intenzita pomoci:

Vzdelávacia pomoc

Pre MSP podliehajú podpore náklady na personál (lektori), cestovné náklady, bežné výdavky, odpisy nástrojov a zariadení, poradenstvo, osobné náklady účastníkov.

Intenzita pomoci je u špecifického vzdelávania obmedzená do výšky maximálne 45 % brutto podporovaných nákladov MSP, u všeobecného vzdelávania max. 80 % brutto podporovaných nákladov MSP.

Dátum implementácie: Od 1. januára 2003

Trvanie programu pomoci: Do 31. decembra 2004

Účel pomoci:

— Zlepšenie vyrovnanosti situácie na pracovnom trhu posilnením inovačnej schopnosti podnikov

— Zabezpečenie uplatnenia všetkých spoločenských skupín a rovnosti šancí žien, mužov, znevýhodnených skupín osôb vo využívaní modernej informačnej a komunikačnej techniky

— Zlepšenie možností prístupu k novej informačnej a komunikačnej technike, napr. vytvorením príslušných vzdelanostných kompetencií

— Zvýšenie používateľskej kompetencie a počtu používateľov

— Nárast rozšírenia a používania modernej informačnej a komunikačnej techniky vo všetkých oblastiach hospodárstva a spoločnosti

Príslušný (-é) sektor (-y) hospodárstva: Všetky sektory hospodárstva

Všetky služby

Poznámky:

Výnimku predstavujú

činnosti, predmetom ktorých je výroba, spracovanie a predaj tovarov, uvedených v prílohe I Zmluvy o ES,

podpora činností zameraných na export,

pomoc, ktorá je závislá od použitia domácich prostriedkov na úkor importných tovarov,

pomoc pre sektory oceliarskeho, automobilového priemyslu, priemyslu syntetických vlákien a stavby lodí

Keďže pre oblasť poľnohospodárstva, rybného hospodárstva a akvakultúry, ako aj dopravu platia osobitné predpisy a existuje nebezpečenstvo, že tam aj malé sumy pomoci napĺňajú skutkovú podstatu článku 87 ods. 1 Zmluvy o ES, sú tieto otázne sektory z pomoci vyčlenené.

Na základe dohody o účelových opatreniach v oblasti regionálnej investičnej pomoci a iných sú otázne sektory oceliarstvo, automobilový priemysel, priemysel syntetických vlákien a stavba lodí z pomoci vyčlenené.

Názov a adresa orgánu poskytujúceho pomoc:

Landesförderinstitut Sachsen-Anhalt Gruppe Sonderprogramm Domplatz 12 D-39104 Magdeburg

Ďalšie informácie:

Ministerium für Wirtschaft und Arbeit Referat 35 Hasselbachstraße 4 D-39104 Magdeburg

Číslo pomoci: XT 49/03

Členský štát: Taliansko

Región: Camera di commercio industria artigianato e agricoltura di Reggio Emilia (Obchodná priemyselná remeselná a poľnohospodárska komora provincie Reggio Emilia) (Región Emilia-Romagna)

Názov programu pomoci: Príspevky na vzdelávacie aktivity v poľnohospodárskych podnikoch v provincii Reggio Emilia

Právny základ: Deliberazione della Giunta della Camera di commercio di Reggio Emilia n. 109/2003 e n. 120/2003

Ročné výdavky plánované v rámci programu pomoci: 57 221,65 EUR

Maximálna intenzita pomoci: 70 %

Dátum implementácie: 10. október 2003

(Lehota predloženia žiadostí: 30. október 2003)

Trvanie programu:

Účel pomoci: Pomoc je určená na podporu vzdelávacích plánov všeobecného charakteru pre poľnohospodárske podniky provincie Reggio Emilia s cieľom:

zvýšiť profesionálne kompetencie poľnohospodárskych podnikateľov a ich spolupracovníkov v oblasti kvalitatívnej orientácie výrobných činností, v oblasti uplatňovania spôsobov výroby, ktoré sú v súlade s ochranou životného prostredia, so zušľachťovaním územia, s hygienickými normami a dobrými životnými podmienkami zvierat;

poskytnúť poľnohospodárom a ich spolupracovníkom vedomosti potrebné na riadenie rentabilného poľnohospodárskeho podniku

Príslušné hospodárske odvetvie (odvetvia): Poľnohospodárstvo

Názov a adresa orgánu poskytujúceho pomoc:

Camera di commercio industria artigianato e agricoltura di Reggio Emilia Piazza della Vittoria I-42100 Reggio Emilia

Číslo pomoci: XT 54/01

Členský štát: Taliansko

Región: Toscana (Toskánsko)

Názov programu pomoci: Pomoc pre podniky v Toskánsku určená na realizáciu podnikových projektov odbornej prípravy vypracovaných na základe zmluvných dohôd, ktoré stanovujú skrátenie pracovného času.

Právny základ: Delibera della Giunta Regionale della Toscana n. 1119 del 15 ottobre 2001, attuativa di quanto disposto dalla legge 53/2000, articolo 6, in merito alla realizzazione da parte delle Regioni e delle Province Autonome di progetti formativi aziendali collegati a riduzioni dell'orario di lavoro.

Ročné výdavky plánované v rámci programu pomoci: 1 355 313,05 eur (2 624 252 000 lír) na obdobie od decembra 2001-2002 pridelených Toskánsku medziministerským nariadením č. 167 zo 6. júna 2001. Pre nasledujúce rozpočtové roky sa konkrétne pridelenie prostriedkov stanoví prostredníctvom uplatniteľných nariadení ministerstva práce (po dohode s ministerstvom financií, rozpočtu a hospodárskeho plánovania, momentálne ministerstvom hospodárstva a financií). Celková výška prostriedkov pridelených do roku 2006 predstavuje eur 4 131 655,19 (8 000 000 000 lír), presnejšie sa odhaduje na eur 555 294,45 (1 075 200 000 lír) ročne.

Maximálna intenzita pomoci: Pomoc sa udeľuje vo forme náhrady za preukázané skutočne vynaložené oprávnené výdavky na realizáciu činností odbornej prípravy v rámci maximálnej intenzity pomoci v súlade s ustanoveniami nariadenia (ES) č. 68/2001:

Uvedené intenzity sú zvýšené o 10 percentuálnych bodov v prípade, že je predmetom pomoci odborná príprava znevýhodnených pracovníkov, ako ich definuje článok 2 písm. g) nariadenia (ES) č. 68/2001.

V prípade, že sa udelená pomoc týka sektoru námornej dopravy, jej intenzita môže dosiahnuť 100 % nezávisle od toho, či projekt odbornej prípravy súvisí so špecifickou alebo všeobecnou odbornou prípravou, a za predpokladu, že sú splnené tieto podmienky:

účastník projektu odbornej prípravy nie je aktívnym členom posádky, ale je na palube nadpočetný, a

vzdelávanie prebieha na palube lodí zapísaných v registri Spoločenstva.

Dátum implementácie: 15. október 2001.

Trvanie programu pomoci: do 31. decembra 2006

Účel pomoci: Program pomoci sa týka tak všeobecnej, ako aj špecifickej odbornej prípravy. Všeobecná odborná príprava v súlade s článkom 2 písm. e) nariadenia (ES) č. 68/2001 znamená odbornú prípravu zahŕňajúcu vyučovanie, ktoré nie je použiteľné iba alebo prednostne na súčasné alebo budúce postavenie zamestnanca vo firme, ktorá poberá pomoc, ale ktoré poskytuje kvalifikáciu široko prenosnú na iné firmy alebo oblasti práce, a teda podstatne zlepšujúcu možnosť zamestnania tohto zamestnanca. Na účely implementácie tohto programu pomoci „všeobecná“ odborná príprava znamená:

medzipodnikovú odbornú prípravu, čiže odbornú prípravu spoločne organizovanú rôznymi nezávislými podnikmi (v zmysle pravidiel Spoločenstva o MSP) alebo odbornú prípravu, ktorú využívajú zamestnanci rôznych podnikov. Dodržiavanie týchto požiadaviek (medzipodniková odborná príprava a nezávislosť podnikov) je v procese výberu projektov zabezpečené požiadavkou na predkladanie podporných dokladov;

podniková odborná príprava týkajúca sa pracovných profilov uvedených v regionálnom registri alebo odborná príprava v profiloch, pre ktoré sa vyžaduje, aby boli zahrnuté do registra. Príslušné osvedčenie vydáva predmetný región alebo provincia. Právny základ systému osvedčovania je stanovený regionálnym zákonom č. 70 z 31. augusta 1994 (Nové pravidlá odbornej prípravy) a konkrétne jeho článkom 11, ktorý stanovuje vydávanie osvedčenia o odbornom vzdelaní alebo odbornej špecializácii pokiaľ ide o určité formy vzdelávania, po vykonaní skúšky spôsobilosti; článkom 18, ktorý udeľuje Regionálnej rade právomoc stanoviť pracovné profily zahrnuté do regionálneho registra alebo na ktoré sa vydáva osvedčenie o odbornom vzdelaní alebo špecializácii.

Príslušný(-é) hospodársky(-e) sektor(-y):

Poľnohospodárstvo

Rybné hospodárstvo a akvakultúra

Ťažba uhlia

Oceliarsky priemysel

Lodiarsky priemysel

Syntetické vlákna

Automobilový priemysel

Iné výrobné priemyselné odvetvia

Všetky služby

Poznámky: Program pomoci sa týka všetkých sektorov uvedených v nariadení č. 68/2001. Tento program pomoci sa však netýka pomoci na odbornú prípravu a rekvalifikáciu zamestnancov podnikov „v ťažkostiach“ v zmysle usmernení Spoločenstva o pomoci na záchranu a reštrukturalizáciu podnikov v ťažkostiach (Ú. v. ES C 288, 9.10.1999) v rámci operácii na záchranu a reštrukturalizáciu podporovaných z verejných zdrojov (pomoc na záchranu a/alebo reštrukturalizáciu). Takáto pomoc sa posúdi na základe uvedených usmernení. Tento program pomoci sa tiež neuplatňuje v prípade, že výška pomoci udelená jednému podniku na jeden projekt odbornej prípravy prekračuje sumu 1 milióna eur. V takomto prípade sa musí pomoc oznámiť Európskej komisii, ktorá ju musí schváliť.

Názov a adresa orgánu poskytujúceho pomoc:

Regione Toscana Dipartimento delle Politiche Formative e dei Beni Culturali Servizio FSE e Sistema della Formazione Professionale, Piazza della Libertà 15, I-50129 Firenze

Číslo pomoci: XT96/02

Členský štát: Taliansko

Región: Lazio

Názov programu pomoci: Pravidlá na zvýšenie hospodárskeho rozvoja, sociálnej súdržnosti a zamestnanosti v regióne Lazio. Identifikácia a organizácia miestnych výrobných systémov, priemyselných oblastí a investičných oblastí regiónu Lazio.

Právny základ: Legge Regionale 19 dicembre 2001, n. 36 „Norme per l'incremento dello sviluppo economico, della coesione sociale e dell'occupazione nel Lazio. Individuazione e organizzazione dei sistemi produttivi locali, dei distretti industriali e delle aree laziali di investimento“, pubblicata sul supplemento ordinario n. 7 al BURL (Bollettino Ufficiale della Regione Lazio) n. 36 del 29/12/01

Regolamento regionale 28 ottobre 2002,n. 2 „Regolamento per il finanziamento dei sistemi produttivi locali, dei distretti industriali e delle aree laziali di investimento“, pubblicato sul supplemento ordinario n. 4 al BURL n. 30 del 30 ottobre 2002.

Plánované ročné výdavky v rámci programu: Celkom 4 250 000,00 EUR (pre pomoci ustanovené v zákone).

Maximálna intenzita pomoci: Celkom 4 250 000,00 EUR (pre pomoci ustanovené v zákone).

Špecifické vzdelávanie:

— oblasti spĺňajúce podmienky výnimky podľa čánku 87 ods. 3 písm c) Zmluvy o ES: 40 % pre malé a stredné podniky (MSP); 30 % pre veľké podniky (VP)

— ostatné oblasti: 35 % pre MSP; 25 % pre VP

Dátum implementácie: Pomoc je možné poskytnúť po uverejnení oznámenia v Úradnom vestníku regiónu Lazio (Bollettino Ufficiale della Regione Lazio, BURL)

Trvanie programu: Časovo neobmedzené, avšak tento režim pomoci je oslobodený od oznamovacej povinnosti uvedenej v článku 88 ods. 3 Zmluvy o ES do 31. decembra 2006, dňa ukončenia platnosti nariadenia (ES) č. 68/2001.

Účel pomoci: Pomoci je určená na podporu realizáciu programov špecifického vzdelávania v určitých oblastiach regiónu Lazio: priemyselné oblasti, miestne výrobné systémy a investičné oblasti.

Príslušné hospodárske odvetvie (odvetvia): Všetky odvetvia

Kódy činností v jednotlivých prípadoch priebežne stanovia orgány regióna Lazio pre priemyselné oblasti, miestne výrobné systémy a investičné oblasti.

Názov a adresa orgánu, ktorý pomoc poskytuje: